Edvard 4. døde 12 år efter slaget ved Tewkesbury den 9. april 1483.{{sfn|Ross|1999|p=21}} Hans tolvårige ældste søn fulgte ham som [[Edvard 5. af England|Edvard 5.]]. Hans yngre søn, den niårige [[Richard af Shrewsbury, hertug af York|Richard af Shrewsbury]] var den næste i arvefølgen. Edvard 5. var for ung til at regere, og et rigsråd blev etableret for at regere landet, til kongen blev myndig. Blandt rigsråderne var bekymring for, at Woodville-familien, slægtningen til Edvard 5.'s enke [[Elizabeth Woodville]] planlagde at bruge deres kontrol over den unge konge til at dominere rådet.{{sfn|Ross|1999|p=65}} Woodville-familien havde i deres søgen efter magt og penge skabt sig mange fjender.{{sfn|Ross|1999|pp=35–43}} For at stække Woodville-familiens ambitioner tog de kontakt til den nye konges onkel [[Richard 3. af England|Richard, hertug af Gloucester]], Edvard 4.'s bror. De anmodede indtrængende Richard om hurtigt at antage rollen som rigsprotektor, som tidligere ønsket af hans nu afdøde broder.{{sfn|Ross|1999|pp=40–41}} Den 29. april 1483 tog Richard med hærmagt Edvard 5. til fange arresterede flere fremtrædende medlemmer af Woodville-familien.{{sfn|Ross|1999|pp=71–72}} Efter at have bragt den unge konge til London, fik Richard to medlemmer af Woodville familien (dronningens broder [[Anthony Woodville, 2. jarl Rivers|Anthony Woodville]] og hendes yngste søn af første ægteskab [[Richard Grey]]) henrettet uden rettergang på anklager om forræderi.{{sfn|Ross|1999|p=63}}
Historie Kriminalitet